**Predlog Zakona o spremembah in dopolnitvah Zakona o kmetijstvu**

|  |
| --- |
| BESEDILO ČLENOV  **1. člen**  V Zakonu o kmetijstvu (Uradni list RS, št. [45/08](http://www.uradni-list.si/1/objava.jsp?sop=2008-01-1978), [57/12](http://www.uradni-list.si/1/objava.jsp?sop=2012-01-2416), [90/12](http://www.uradni-list.si/1/objava.jsp?sop=2012-01-3528) – ZdZPVHVVR, [26/14](http://www.uradni-list.si/1/objava.jsp?sop=2014-01-1069), [32/15](http://www.uradni-list.si/1/objava.jsp?sop=2015-01-1327), [27/17](http://www.uradni-list.si/1/objava.jsp?sop=2017-01-1446), [22/18](http://www.uradni-list.si/1/objava.jsp?sop=2018-01-0946), [86/21](http://www.uradni-list.si/1/objava.jsp?sop=2021-01-1790) – odl. US, [123/21](http://www.uradni-list.si/1/objava.jsp?sop=2021-01-2628) in [44/22](http://www.uradni-list.si/1/objava.jsp?sop=2022-01-0876)) se v 1. členu v drugem odstavku 5. točka spremeni tako, da se glasi:  »5. Uredbe (ES) št. 1829/2003 Evropskega parlamenta in Sveta z dne 22. septembra 2003 o gensko spremenjenih živilih in krmi (UL L št. 268 z dne 18. 10. 2003, str. 1), zadnjič spremenjene z Uredbo (EU) št. 2019/1381 Evropskega parlamenta in Sveta z dne 20. junija 2019 o preglednosti in trajnosti ocenjevanja tveganja v prehranski verigi v EU ter o spremembah uredb (ES) št. 178/2002, (ES) št. 1829/2003, (ES) št. 1831/2003, (ES) št. 2065/2003, (ES) št. 1935/2004, (ES) št. 1331/2008, (ES) št. 1107/2009, (EU) 2015/2283 in Direktive 2001/18/ES (UL L št. 231 z dne 6. 9. 2019, str. 1);«.  9. točka se spremeni tako, da se glasi:  »9. Uredbe Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (UL L št. 70 z dne 16. 3. 2005, str. 1), zadnjič spremenjene z Uredbo Komisije (EU) 2022/1435 z dne 26. avgusta 2022 o spremembi prilog II in IV k Uredbi Evropskega parlamenta in Sveta (ES) št. 396/2005 glede mejnih vrednosti ostankov za kalcijev karbonat, ogljikov dioksid, ciprodinil in kalijev vodikov karbonat v ali na nekaterih proizvodih (UL L št. 224 z dne 30. 8. 2022, str. 1);«.  12. točka se spremeni tako, da se glasi:  »12. Uredbe (ES) št. 1925/2006 Evropskega parlamenta in Sveta z dne 20. decembra 2006 o dodajanju vitaminov, mineralov in nekaterih drugih snovi živilom (UL L št. 404 z dne 30. 12. 2006, str. 26), zadnjič spremenjene z Uredbo Komisije (EU) št. 2022/860 z dne 1. junija 2022o spremembi Priloge III k Uredbi (ES) št. 1925/2006 Evropskega parlamenta in Sveta glede monakolinov iz rdečega kvasnega riža (UL L št. 151 z dne 2. 6. 2022, str. 37);«.  14., 15. in 16. točka se spremenijo tako, da se glasijo:  »14. Uredbe (ES) št. 1332/2008 Evropskega parlamenta in Sveta z dne 16. decembra 2008 o encimih za živila in spremembi Direktive Sveta 83/417/EGS, Uredbe Sveta (ES) št. 1493/1999, Direktive 2000/13/ES, Direktive Sveta 2001/112/ES in Uredbe (ES) št. 258/97 (UL L št. 354 z dne 31. 12. 2008, str. 7), zadnjič spremenjene z Uredbo (EU) št. 2015/2283 Evropskega parlamenta in Sveta z dne 25. novembra 2015 o novih živilih, spremembi Uredbe (EU) št. 1169/2011 Evropskega parlamenta in Sveta in razveljavitvi Uredbe (ES) št. 258/97 Evropskega parlamenta in Sveta ter Uredbe Komisije (ES) št. 1852/2001 (UL L št. 327 z dne 11. 12. 2015, str. 1);  15. Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (UL L št. 354 z dne 31. 12. 2008, str. 16), zadnjič spremenjene z Uredbo Komisije (EU) 2022/1038 z dne 29. junija 2022o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe polivinilpirolidona (E 1201) v živilih za posebne zdravstvene namene v obliki tablet in dražejev (UL L št. 173 z dne 30. 6. 2022, str. 56);  16. Uredbe (ES) št. 1334/2008 Evropskega parlamenta in Sveta z dne 16. decembra 2008 o aromah in nekaterih sestavinah živil z aromatičnimi lastnostmi za uporabo v in na živilih ter spremembi Uredbe Sveta (EGS) št. 1601/91, uredb (ES) št. 2232/96 in (ES) št. 110/2008 ter Direktive 2000/13/ES (UL L št. 354 z dne 31. 12. 2008, str. 34), zadnjič spremenjene z Uredbo Komisije (EU) št. 2022/1466 z dne 5. septembra 2022 o spremembi Priloge I k Uredbi (ES) št. 1334/2008 Evropskega parlamenta in Sveta glede umika nekaterih aromatičnih snovi s seznama Unije (UL L št. 231 z dne 6. 9. 2022, str. 32);«.  20., 21., 22., 23. in 24. točka se spremenijo tako, da se glasijo:  »20. Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (UL L št. 347 z dne 20. 12. 2013, str. 320), zadnjič spremenjene z Uredbo (EU) 2022/613 Evropskega parlamenta in Sveta z dne 12. aprila 2022 o spremembi uredb (EU) št. 1303/2013 in (EU) št. 223/2014 v zvezi z večjim predhodnim financiranjem iz virov REACT-EU in uvedbo stroškov na enoto (UL L št. 115 z dne 13. 4. 2022, str. 38);  21. Uredbe (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (UL L št. 347 z dne 20. 12. 2013, str. 487), zadnjič spremenjene z Uredbo (EU) 2022/1033 Evropskega parlamenta in Sveta z dne 29. junija 2022 o spremembi Uredbe (EU) št. 1305/2013 glede posebnega ukrepa za zagotovitev izjemne začasne podpore v okviru Evropskega kmetijskega sklada za razvoj podeželja (EKSRP) kot odziv na vpliv ruske invazije na Ukrajino (UL L št. 173 z dne 30. 6. 2022, str. 34);  22. Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (EC) No 814/2000, (ES) št. 1290/2005 in (ES) št. 485/2008 (UL L št. 347 z dne 20. 12. 2013, str. 549), zadnjič spremenjene z Izvedbeno uredbo Komisije (EU) 2022/1352 z dne 3. avgusta 2022 o odstopanju glede leta 2022 od člena 75(1), tretji pododstavek, Uredbe (EU) št. 1306/2013 Evropskega parlamenta in Sveta, v zvezi s stopnjo predplačil za neposredna plačila ter ukrepi za razvoj podeželja, povezanimi s površinami in živalmi (UL L št. 204 z dne 4. 8. 2022, str. 1);  23. Uredbe (EU) št. 1307/2013 Evropskega parlamenta in Sveta z dne 17. december 2013 o pravilih za neposredna plačila kmetom na podlagi shem podpore v okviru skupne kmetijske politike ter razveljavitvi Uredbe Sveta (ES) št. 637/2008 in Uredbe Sveta (ES) št. 73/2009 (UL L št. 347, z dne 20.12.2013, str. 608), zadnjič spremenjene z Delegirano uredbo Komisije (EU) 2022/42 z dne 8. novembra 2021 o spremembi prilog II in III k Uredbi (EU) št. 1307/2013 Evropskega parlamenta in Sveta glede nacionalnih in neto zgornjih mej za neposredna plačila za nekatere države članice za koledarsko leto 2022 (UL L št. 9 z dne 14. 1. 2022, str. 3);  24. Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L št. 347 z dne 20. 12. 2013, str. 671), zadnjič spremenjene z Delegirano uredbo Komisije (EU) 2022/1225 z dne 14. julija 2022 o začasnih izrednih ukrepih, ki odstopajo od Uredbe (EU) št. 1308/2013 Evropskega parlamenta in Sveta, za odpravo motenj na trgu v sektorju sadja in zelenjave, ki jih je povzročila ruska invazija na Ukrajino (UL L št. 189 z dne 18. 7. 2022, str. 1), (v nadaljnjem besedilu: Uredba 1308/2013/EU);«.  27. točka se spremeni tako, da se glasi:  »27.  Delegirane uredbe (EU) št. 639/2014 z dne 11. marca 2014 o dopolnitvi Uredbe (EU) št. 1307/2013 Evropskega parlamenta in Sveta o vzpostavitvi pravil za neposredna plačila kmetom v podpornih shemah v okviru skupne kmetijske politike ter o spremembi Priloge X k navedeni uredbi (UL L št. 181 z dne 20. 6. 2014, str. 1), zadnjič spremenjene z Izvedbenim sklepom Komisije (EU) 2022/484 z dne 23. marca 2022 o določitvi odstopanj od Uredbe (EU) št. 1307/2013 Evropskega parlamenta in Sveta ter Delegirane uredbe Komisije (EU) št. 639/2014 glede izvajanja nekaterih pogojev pri plačilu za zeleno komponento za leto vloge 2022 (UL L št. 98 z dne 25. 3. 2022, str. 105);«.  33. in 34. točka se spremenita tako, da se glasita:  »33.  Uredbe (EU) št. 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) (UL L št. 84 z dne 31. 3. 2016, str. 1), zadnjič spremenjene z Delegirano uredbo Komisije (EU) 2022/139 z dne 16. novembra 2021 o dopolnitvi Uredbe (EU) 2016/429 Evropskega parlamenta in Sveta glede upravljanja, shranjevanja in menjave zalog v bankah antigenov, cepiv in diagnostičnih reagentov Unije ter glede zahtev v zvezi z biološko zaščito, biološko varnostjo in biološkim zadrževanjem pri delovanju takih bank (UL L št. 23 z dne 2. 2. 2022, str. 1);  34. Uredbe (EU) št. 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru), zadnjič spremenjene z Delegirano uredbo Komisije (EU) 2022/1644 z dne 7. julija 2022 o dopolnitvi Uredbe (EU) 2017/625 Evropskega parlamenta in Sveta s posebnimi zahtevami za izvajanje uradnega nadzora uporabe farmakološko aktivnih snovi, ki so odobrene kot zdravila za uporabo v veterinarski medicini ali kot krmni dodatki, ter prepovedanih ali neodobrenih farmakološko aktivnih snovi in njihovih ostankov (UL L 248 z dne 26. 9. 2022, str. 3);«.  36. točka se spremeni tako, da se glasi:  »36. Uredbe (EU) 2018/848 Evropskega parlamenta in Sveta z dne 30. maja 2018 o ekološki pridelavi in označevanju ekoloških proizvodov in razveljavitvi Uredbe Sveta (ES) št. 834/2007 (UL L št. 150 z dne 14. 6. 2018, str. 1), zadnjič spremenjene z Delegirano uredbo Komisije (EU) 2022/1450 z dne 27. junija 2022 o dopolnitvi Uredbe (EU) 2018/848 Evropskega parlamenta in Sveta glede uporabe neekološke beljakovinske krme v ekološki živinoreji zaradi ruske invazije na Ukrajino (UL L št. 228 z dne 2. 9. 2022, str. 8);«.  38., 39., 40. in 41. točka se spremenijo tako, da se glasijo:  »38. Uredbe (EU) 2019/787 Evropskega parlamenta in Sveta z dne 17. aprila 2019 o opredelitvi, opisu, predstavitvi in označevanju žganih pijač, uporabi imen žganih pijač pri predstavitvi in označevanju drugih živil, zaščiti geografskih označb žganih pijač, uporabi etanola in destilatov kmetijskega porekla v alkoholnih pijačah ter o razveljavitvi Uredbe (ES) št. 110/2008 (UL L 130 z dne 17. 5. 2019, str. 1), zadnjič spremenjene z Delegirano uredbo Komisije (EU) 2022/1303 z dne 25. aprila 2022 o spremembi Uredbe (EU) 2019/787 Evropskega parlamenta in Sveta glede opredelitve etanola kmetijskega porekla in zahtev zanj (UL L 197 z dne 26. 7. 2022, str. 71);  39.  Uredbe (EU) 2019/1009 Evropskega parlamenta in Sveta z dne 5. junija 2019 o določitvi pravil o omogočanju dostopnosti sredstev za gnojenje EU na trgu, spremembi uredb (ES) št. 1069/2009 in (ES) št. 1107/2009 ter razveljavitvi Uredbe (ES) št. 2003/2003 (UL L št. 170 z dne 25. 6. 2019, str. 1), zadnjič spremenjene z Delegirano uredbo Komisije (EU) 2022/1519 z dne 5. maja 2022 o spremembi Uredbe (EU) 2019/1009 Evropskega parlamenta in Sveta glede zahtev, ki se uporabljajo za sredstva za gnojenje EU, ki vsebujejo inhibirajoče spojine, in za naknadno obdelavo digestata (UL L št. 236 z dne 13. 9. 2022, str. 5), (v nadaljnjem besedilu: Uredba 2019/1009/EU);  40. Uredbe (EU) št. 2021/2115 Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013 (UL L št. 435 z dne 6. 12. 2021, str. 186), zadnjič spremenjene z Izvedbeno uredbo Komisije (EU) 2022/1317 z dne 27. julija 2022 o določitvi odstopanj od Uredbe (EU) 2021/2115 Evropskega parlamenta in Sveta v zvezi z uporabo standardov za dobre kmetijske in okoljske pogoje zemljišč (standardi DKOP) 7 in 8 za leto zahtevka 2023 (UL L št. 199 z dne 28. 7. 2022, str. 1), v nadaljnjem besedilu: Uredba 2021/2115/EU);  41. Uredbe (EU) št. 2021/2116 Evropskega parlamenta in Sveta z dne 2. decembra 2021 o financiranju, upravljanju in spremljanju skupne kmetijske politike ter razveljavitvi Uredbe (EU) št. 1306/2013 (UL L št. 435 z dne 6. 12. 2021, str. 187), zadnjič spremenjene z Delegirano uredbo Komisije (EU) 2022/1408 z dne 16. junija 2022 o spremembi Uredbe (EU) 2021/2116 Evropskega parlamenta in Sveta glede izplačevanja predplačil za nekatere intervencije in podporne ukrepe iz uredb (EU) 2021/2115 in (EU) št. 1308/2013 Evropskega parlamenta in Sveta (UL L št. 216 z dne 19. 8. 2022, str. 1), (v nadaljnjem besedilu: Uredba 2021/2116/EU);«.  Za 41. točko se doda nova, 42. točka, ki se glasi:  »42. Uredbe (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159), zadnjič spremenjene s Popravkom Uredbe (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 241 z dne 19. 9. 2022, str. 16) (v nadaljnjem besedilu: Uredba 2021/1060/EU).«.  **2. člen**  V 3. členu se v 13. točki pika nadomesti s podpičjem in dodata novi, 14. in 15. točka, ki se glasita:  »14. ukrep po tem zakonu pomeni tudi intervencijo iz Strateškega načrta skupne kmetijske politike;  15. upravne sankcije so sankcije, ki se določijo v upravnem postopku za primere kršitev obveznosti iz naslova ukrepov kmetijske politike, kot npr. zavrnitev ali znižanje plačila, vračilo izplačanih sredstev, prekinitev podpore, ukinitev podpore, ukinitev plačila v primeru kršitve večletnih obveznosti in izključitev stranke iz posameznega ukrepa kmetijske politike.«.  **3. člen**  15.a člen se spremeni tako, da se glasi:  »**15.a člen**  **(sistem za spremljanje površin)**  Agencija v skladu s predpisi vzpostavi in upravlja umetnointeligenčni sistem za spremljanje površin, ki za potrebe ugotavljanja dejanskega stanja omogoča redno in sistematično opazovanje, sledenje in presojo dejavnosti in praks na kmetijskih in gozdnih zemljiščih v Republiki Sloveniji, z uporabo podatkov satelitov Sentinel programa Copernicus, drugih enakovrednih satelitskih podatkov, podatkov, pridobljenih z daljinskim zaznavanjem, in geografsko označenih fotografij.«.  **4. člen**  V 17. členu se v četrtem odstavku beseda »sankcije« nadomesti z besedilom »upravne sankcije«.  **5. člen**  V 18. členu se za besedilo »agencija« doda vejica in besedilo »če ni s tem zakonom določeno drugače«.    **6. člen**  Za 23. členom se doda nov, 23.a člen, ki se glasi:  »**23.a člen**  **(krizni ukrepi politike razvoja podeželja)**  Nosilcem kmetijskih gospodarstev ter drugim fizičnim ali pravnim osebam, ki se ukvarjajo s pridelavo, predelavo, trženjem ali razvojem kmetijskih proizvodov, in so zaradi krize ali nepredvidenih dogodkov nekrivdno zašli v težak finančni položaj, se lahko v skladu s predpisi Unije dodeli izredna pomoč v okviru ukrepov politike razvoja podeželja za izvajanje SN SKP.«.  **7. člen**  25.a člen se spremeni tako, da se glasi:  »**25.a člen**  **(izvajanje finančnih instrumentov)**  (1) Ukrepi politike razvoja podeželja se lahko izvajajo tudi v obliki finančnih instrumentov, ki so namenjeni izboljšanju dostopa do finančnih virov za upravičence iz 17. člena tega zakona za spodbujanje njihove rasti, razvoja in izboljšanja tekočega poslovanja v skladu s cilji kmetijske politike.  (2) Sredstva za izvajanje finančnih instrumentov se dodelijo izvajalcu finančnega instrumenta z neposredno pogodbo in sporazumom o financiranju v skladu s predpisom, ki ureja javne finance oziroma v skladu s predpisi Unije.  (3) Izvajalec ukrepa v obliki finančnega instrumenta iz prvega odstavka tega člena je javni sklad, ki izvaja finančne instrumente v korist končnih upravičencev, ki se opredelijo v sporazumu o financiranju, ki je sestavni del pogodbe iz prejšnjega odstavka.  (4) Ukrepi politike razvoja podeželja, kjer se zagotavlja podpora v obliki finančnih instrumentov, se financirajo oziroma sofinancirajo s sredstvi Unije oziroma nacionalnimi sredstvi v skladu s predpisi, ki urejajo izvajanje finančnih instrumentov.  (5) Sredstva iz prejšnjega odstavka se zagotavljajo za izvajanje finančnih instrumentov, kot so opredeljeni v zakonu, ki ureja izvrševanje proračunov, ter stroške upravljavske provizije.  (6) Finančni instrumenti se lahko združujejo z drugimi povratnimi ali nepovratnimi sredstvi, pri čemer se upoštevajo predpisi, ki urejajo državno pomoč ali pomoč po pravilu de minimis.  (7) Za ukrepe politike razvoja podeželja, za katere se zagotavlja podpora v obliki finančnih instrumentov, se 10., 11.a in 12. člen tega zakona ter poseben upravni postopek za izvajanje ukrepov politike razvoja podeželja ne uporabljajo.«.  **8. člen**  Za 25.a členom se doda nov, 25.b člen, ki se glasi:  »**25.b člen**  **(izvajanje lokalnega razvoja, ki ga vodi skupnost**)  (1) Lokalni razvoj, ki ga vodi skupnost se izvaja v skladu s predpisi Unije, ki urejajo lokalni razvoj, ki ga vodi skupnost.  (2) Lokalni razvoj, ki ga vodi skupnost, se izvaja preko lokalnih akcijskih skupin na podlagi potrjenih strategij lokalnega razvoja v skladu s predpisi Unije, ki urejajo lokalni razvoj.«.  **9. člen**  Za a28.a se doda nov, b28.a člen, ki se glasi:  »**b28.a člen**  **(izvajanje analiz krme)**  (1) Izvajanje analiz krme, za potrebe ukrepov zmanjševanja emisij toplogrednih plinov in amonijaka v kmetijstvu (v nadaljnjem besedilu: analiza krme), obsega analiziranje osnovnih parametrov krme, ki so zlasti:   1. vlaga, 2. surove beljakovine, 3. surove vlaknine, 4. surovi pepel, 5. surove maščobe, 6. sladkorji, 7. škrob, 8. kalcij (Ca), 9. fosfor (P), 10. magnezij (Mg), 11. natrij (Na) in 12. kalij (K).   (2) Naloge iz prejšnjega odstavka kot javno pooblastilo izvaja nosilec javnega pooblastila.  (3) Minister za izvajanje analiz krme iz prvega odstavka tega člena, predpiše obseg ter metodologijo vzorčenja in analiziranja krme, parametre analize krme, način posredovanja podatkov rezultatov analiz krme ministrstvu in vsebino poročila o izvedenih analizah krme.  (4) Nosilec javnega pooblastila za analizo krme je lahko pravna oseba ali samostojni podjetnik posameznik, če izpolnjuje naslednje pogoje:  1. je registriran za opravljanje tehničnega svetovanja ali tehničnega preizkušanja ali analiziranja;  2. razpolaga z ustrezno opremo za analizo krme;  3. je usposobljen za izvajanje analiz krme;  4. ima vzpostavljen sistem notranje kontrole kakovosti v skladu z načeli standardov za izvajanje laboratorijskega dela;  5. ima ustrezne strokovne izkušnje glede analiziranja krme;  6. ni v postopku prenehanja, prisilne poravnave, stečaja, prepovedi delovanja, sodne likvidacije in izbrisa iz registra in  7. ima ob vložitvi vloge poravnane vse davke, prispevke in druge dajatve, določene s predpisi.  (5) Podrobnejše pogoje iz prejšnjega odstavka predpiše minister.  (6) Naloge nosilca javnega pooblastila za analizo krme so:  1. izvajanje laboratorijskih analiz vzorcev krme;  2. priprava podatkov analiz krme za vnos v zbirko podatkov iz 161.b člena tega zakona;  3. posredovanje podatkov, ki jih pridobijo pri analizi krme, ministrstvu;  4. priprava poročil o rezultatih analiz krme.  (7) Za pridobitev javnega pooblastila za analizo krme vlagatelj na ministrstvo vloži vlogo z dokazili o izpolnjevanju pogojev iz četrtega in petega odstavka tega člena. Javno pooblastilo podeli minister z odločbo v upravnem postopku za obdobje petih let. Medsebojna razmerja med nosilcem javnega pooblastila in ministrstvom se uredijo s pogodbo. Seznam nosilcev javnega pooblastila za spremljanje stanja na področju sestave in kakovosti krme vodi ministrstvo in je javno dostopen.  (8) Nadzor, razen inšpekcijskega nadzora nad nosilcem javnega pooblastila, izvaja ministrstvo.  (9) Javno pooblastilo preneha veljati sporazumno ali če nosilec javnega pooblastila preneha izpolnjevati pogoje, določene s tem zakonom ali predpisi, izdanimi na njegovi podlagi, ali predpisi Unije, če krši pogodbo ali če ravna v nasprotju z navedenimi predpisi, kar ugotovi ministrstvo z odločbo v upravnem postopku.«.  **10. člen**  V 34. členu se za četrtim odstavkom doda nov, peti odstavek, ki se glasi:  »(5) Če informacijski sistem za sprejem vlog omogoča samodejno kontrolo izpolnjenosti spletnega obrazca za vlogo in predpisanih prilog, vlagatelj ob poskusu oddaje nepopolne vloge prejme elektronsko opozorilo s seznanitvijo o manjkajočih podatkih oziroma prilogah ter posledicah oddaje nepopolne vloge. Če vlagatelj kljub opozorilu potrdi oddajo nepopolne vloge, se le ta s sklepom zavrže brez predhodnega pozivanja na dopolnitev.«.  **11. člen**  V 36. členu se za osmim odstavkom doda nov, deveti odstavek, ki se glasi:  »(9) Ne glede na prejšnji odstavek se pregled na kraju samem lahko opravi brez napovedi pregleda stranki, če je to potrebno zaradi namena pregleda ali učinkovitosti pri opravljanju pregledov. S predpisom iz 10., 11.a in 12. člena tega zakona se za primere, ko se pregled na kraju samem napove stranki, določi najdaljši čas, ki lahko preteče od napovedi pregleda do njegove izvedbe, pri čemer ta čas ne sme biti daljši od 14 dni. Napoved pregleda na kraju samem se lahko izvede tudi po telefonu, elektronski pošti ali neposredno ustno in se o tem napravi uradni zaznamek.«.  **12. člen**  Za 36.a členom se doda nov, a36.b člen, ki se glasi:  »**a36.b člen**  **(dodatni terenski ogled v okviru sistema za spremljanje površin)**  (1) Kadar se z uporabo sistema iz 15.a člena ne da z gotovostjo ugotoviti dejanskega stanja, agencija lahko opravi dodatni terenski ogled. O izvedbi dodatnega terenskega ogleda se stranke predhodno ne obvešča in se izvede brez njene navzočnosti.  (2) Agencija sporoči ugotovitve dodatnega terenskega ogleda stranki preko komunikacijskega orodja Sopotnik iz 36.b člena tega zakona.  (3) Dodatne terenske oglede opravlja agencija oziroma se lahko opravljajo kot javno pooblastilo, ki se ga podeli z javnim razpisom. Za ostala vprašanja glede izbire izvajalca, podelitev javnega pooblastila, pogoje za opravljanje nalog in status kontrolorja se smiselno uporabljajo drugi do sedmi odstavek 36. člena tega zakona.«.  **13. člen**  V 36.b členu se v tretjem odstavku spremeni prva alineja tako, da se glasi:  »– seznanitev stranke z dejanskim stanjem, ki ga je agencija ugotovila na podlagi podatkov, pridobljenih z uporabo sistema za spremljanje površin iz 15.a člena tega zakona, vključno z ugotovitvami dodatnega terenskega ogleda iz a36.b člena tega zakona.«.  **14. člen**  Za 36.c členom se doda nov, 36.č člen, ki se glasi:  »**36.č člen**  **(informativna odločba)**  (1) Za ukrepe iz 11., 23. in 23.a člena tega zakona se odločbe izdajo na podlagi podatkov iz uradnih evidenc, če je za posamezni ukrep tako določeno s predpisom iz 11., 11.a ali 12. členom tega zakona.  (2) V primerih iz prejšnjega odstavka agencija izda informativno odločbo.  (3) Če stranka ugotovi, da je izračun v informativni odločbi iz prejšnjega odstavka nepravilen, lahko v 15 dneh od vročitve odločbe vloži ugovor. Agencija preveri navedbe stranke in izda odločbo.  (4) Če stranka zoper odločbo ne ugovarja ali ne poda izjave o odpovedi pravice v skladu s sedmim odstavkom tega člena, velja informativna odločba za dokončno odločbo. V tem primeru se šteje, da se je stranka odpovedala pritožbi.  (5) Stranka lahko v 15 dneh od vročitve odločbe iz tretjega odstavka tega člena vloži pritožbo. Pritožba ne zadrži izvršitve odločbe.  (6) Odločbe in sklepi iz tega člena se vročajo v skladu s 37. členom tega zakona.  (7) Stranka lahko v roku 15 dni od prejema informativne odločbe poda nepreklicno pisno izjavo, da se odpoveduje pravicam iz informativne odločbe. Agencija v tem primeru izda odločbo o odpovedi pravici in stranki naloži vračilo morebitnih prejetih izplačil iz tega naslova.  (8) Pozivanje stranke k izpolnjevanju pogoja iz prvega odstavka 35.a člena tega zakona ni potrebno, kadar organ izda informativno odločbo po tem členu.«.  **15. člen**  V 41.a členu se v tretjem odstavku za besedo »ukrepa« črta vejica in besedilo »podukrepa ali operacije«.  Četrti odstavek se spremeni tako, da se glasi:  »(4) V primeru neizpolnjevanja drugih obveznosti, ki izhajajo iz pravice do sredstev, se stranki določijo upravne sankcije v skladu s predpisom iz 10. in 11.a člena tega zakona. V predpisu iz 10. in 11.a člena tega zakona se lahko določi, da se upravna sankcija za kršitev določenih obveznosti lahko uporabi šele po prehodnem opozorilu stranki, da bo taka sankcija uporabljena, če v določenem roku ne bo odpravila kršitve obveznosti ali bo ponovila kršitev obveznosti iz odločbe o pravici do sredstev. «.  Za četrtim odstavkom se doda nov peti odstavek, ki se glasi:  »(5) Ne glede na drugi in četrti odstavek tega člena se v primeru neizpolnjevanja ali kršitev obveznosti stranki ne izda odločba za vračilo sredstev oziroma se ji ne določijo upravne sankcije, če:  - je neizpolnjevanje ali kršitev obveznosti posledica napake pristojnega ali drugega organa in kadar ni razumno pričakovati, da bi stranka napako lahko odkrila;  - stranka dokaže, da ni kriva za neizpolnjevanje ali kršitev obveznosti ali kadar se pristojni organ drugače prepriča, da stranka ni kriva za neizpolnjevanje ali kršitev obveznosti.«.  **16. člen**  48. člen se spremeni tako, da se glasi  »**48. člen**  **(neupravičeno izplačana sredstva pod določenim zneskom)**  (1) O vračilu neupravičeno izplačanih sredstev ali odvzemu neutemeljeno dodeljenih upravičenj, ki ne presegajo zneska, določenega za opustitev izterjave v zakonu, ki ureja izvrševanje proračuna Republike Slovenije, se odločba ne izda.  (2) V kolikor zakon iz prejšnjega odstavka ne določa najnižjega zneska, določenega za opustitev izterjave, je znesek za opustitev izterjave 250 eurov.«.  **17. člen**  Za 48. členom se doda nov, 48.a člen, ki se glasi:  »**48.a člen**  **(rok za vračilo sredstev)**  Agencija odloči o vračilu sredstev v roku 18 mesecev od poročila o kontroli ali podobnega dokumenta, na podlagi katerega ugotovi:  - da stranka ne izpolnjuje ali krši obveznosti, razen če gre za primere iz petega odstavka 41.a člena tega zakona;  - da so bila stranki sredstva neupravičeno izplačana zaradi nepravilnosti, kadar agencija o vračilu sredstev odloča z uporabo izrednih pravnih sredstev.«.  **18. člen**  V 49. členu se tretji odstavek spremeni tako, da se glasi:  »(3) Ne glede na prejšnji odstavek se 36.č člen tega zakona uporablja samo za ukrepe iz prve alineje tretjega odstavka 23. člena tega zakona in ukrepe iz 23.a člena tega zakona.«.  **19. člen**  51. člen se spremeni tako, da se glasi:  »51. člen  (oblike javnih razpisov)  (1) V predpisu iz 10., 11.a in 12. člena tega zakona se določi vrsta javnega razpisa:  – odprt javni razpis, kjer se vloge odpirajo in obravnavajo po vrstnem redu oddaje vlog;  – delno odprt javni razpis, kjer se vloge odpirajo in obravnavajo v določenih časovnih obdobjih, ki se določijo v javnem razpisu, ali  – zaprt javni razpis, kjer se vloge odpirajo in obravnavajo sočasno.  (2) Vloga za posamezni javni razpis se odobri:  – v odprtih javnih razpisih: po vrstnem redu prejema popolnih vlog, ki izpolnjujejo predpisane pogoje in dosežejo minimalni prag točk pri merilih za izbor, če so le ta določena, do porabe sredstev;  – v delno odprtih javnih razpisih: na podlagi prejema popolnih vlog v posameznem časovnem obdobju, ki dosežejo minimalni prag točk pri merilih za izbor po vrstnem redu od najvišje do najnižje točkovane vloge, za katero so razpisana sredstva v celoti še na voljo ter izpolnjujejo predpisane pogoje. V predpisu iz 10., 11.a in 12. člena tega zakona se določi ravnanje s sredstvi, ki v posameznem časovnem obdobju ostanejo nerazdeljena. V javnem razpisu se določijo časovna obdobja za prejem vlog;  – v zaprtih javnih razpisih: na podlagi prejema popolnih vlog, ki dosežejo minimalni prag točk pri merilih za izbor po vrstnem redu od najvišje do najnižje točkovane vloge, za katero so razpisana sredstva v celoti še na voljo ter izpolnjujejo predpisane pogoje.  (3) S predpisom iz 10., 11.a in 12. člena tega zakona se lahko določi, da se ne glede na drugo in tretjo alinejo prejšnjega odstavka prva vloga na javni razpis po vrstnem redu točkovanja, ki izpolnjuje predpisane pogoje in dosega zadostno število točk, vendar razpoložljiva sredstva ne zadoščajo za dodelitev sredstev v celoti, lahko odobri do višine razpoložljivih sredstev, če se stranka s tem strinja in pred odobritvijo vloge na javni razpis izkaže, da bo tudi z dodelitvijo razpoložljivih sredstev izpolnjen namen, za katerega ji bodo odobrena sredstva na javnem razpisu. V podzakonskem predpisu iz 10., 11.a in 12. člena tega zakona se opredelijo dokazila glede izkazovanja namena dodelitve sredstev iz tega odstavka.  (4) Če gre za javni razpis iz druge ali tretje alineje prvega odstavka tega člena, se sredstva na posameznem javnem razpisu lahko dodelijo po sklopih glede na kriterije, ki se določijo s podzakonskim predpisom iz 10., 11.a in 12. člena tega zakona tega zakona. V primeru iz prejšnjega stavka se lahko, ne glede na drugo in tretjo alinejo drugega odstavka tega člena, odobri le ena vloga, ki je popolna, je pri ocenjevanju na podlagi meril za izbor vlog prejela najvišje število točk ter izpolnjuje predpisane pogoje.  (5) Ne glede na tretjo alinejo drugega odstavka tega člena se v podzakonskem predpisu iz 10. in 11.a člena tega zakona lahko pri zaprtih javnih razpisih, določi, da se sredstva razdelijo proporcionalno glede na delež doseženih točk od skupnega števila točk, glede na razpisana sredstva in glede na skupno vrednost zaprošenih sredstev.  (6) Če gre za javni razpis iz druge ali tretje alineje prvega odstavka tega člena in imata po ocenitvi vlog na podlagi meril za izbor dve ali več vlog enako število točk, razpisana sredstva pa ne zadoščajo za odobritev teh vlog v celoti, se tem vlogam z enakim številom točk sredstva dodelijo po vrstnem redu prejema popolnih vlog, do porabe sredstev.«.  **20. člen**  Za 51. členom se doda nov, a51.a člen, ki se glasi:  »**a51. a člen**  **(potrditev vlog v okviru lokalnega razvoja, ki ga vodi skupnost)**  Ne glede na prejšnji člen, o potrditvi vloge, ki jo na podlagi predpisov Unije, ki urejajo lokalni razvoj, ki ga vodi skupnost, vloži lokalna akcijska skupina, odloča agencija v upravnem postopku, pri čemer se smiselno uporabljajo določbe tega zakona.«.  **21. člen**    V 52. členu se v osmem odstavku za besedilom »10.« doda vejica in besedilo »11.a«.  **22. člen**    V 56. členu se za sedmim odstavkom dodata nova osmi in deveti odstavek, ki se glasita:  »(8) Zahtevek se lahko kadarkoli v celoti ali delno pisno umakne, razen če je pristojni organ stranko že obvestil o kakršnih koli primerih neskladnosti, ali da namerava opraviti pregled na kraju samem.  (9) V predpisu iz 10. in 11.a člena tega zakona se lahko določi upravna sankcija v obliki znižanja izplačila sredstev v primeru, ko pristojni organ ugotovi razliko med upravičenimi in zaprošenimi sredstvi, ki jih stranka uveljavlja z zahtevkom.«.  **23. člen**  56.b člen se črta.  **24. člen**  V 61.e členu se za petim odstavkom doda nov, šesti odstavek, ki se glasi:  »(6) Obstoj hujše kršitve obveznosti varuha presoja tričlanska komisija, sestavljena iz dveh predstavnikov ministrstva in predstavnika ministrstva pristojnega za trgovino. Komisijo imenuje minister v soglasju s ministrom, pristojnim za trgovino.«.  Dosedanji šesti odstavek, ki postane sedmi odstavek, se spremeni tako, da se glasi:  »(7) Podrobnejše pogoje o delovanju, financiranju in predčasni razrešitvi varuha predpiše vlada.«.  **25. člen**    V 105. d členu se prvi in drugi odstavek spremenita tako, da se glasita:  »(1) Urna postavka izvajalca za opravljeno uro začasnega ali občasnega dela v kmetijstvu ne sme biti nižja od urne postavke minimalne plače v Republiki Sloveniji, kot jo določa zakon, ki ureja minimalno plačo.  (2) Višina najnižje bruto urne postavke za opravljeno začasno ali občasno delo v kmetijstvu se uskladi z rastjo minimalne plače v Republiki Sloveniji, kot jo določa zakon, ki ureja minimalno plačo, ter jo enkrat letno določi minister, pristojen za delo, in objavi v Uradnem listu Republike Slovenije najpozneje do konca februarja v koledarskem letu. Višina urne postavke velja od marca tekočega koledarskega leta do vključno februarja naslednjega koledarskega leta.«.  **26. člen**  Za 148.b členom se dodata nova, 148.c in 148.č člena, ki se glasita:  »**148.c člen**  **(evidenca tržne usmerjenosti nosilcev kmetijskih gospodarstev)**  (1) Zavezanec za vpis v evidenco tržne usmerjenosti nosilcev kmetijskih gospodarstev je nosilec, ki odda zbirno vlogo, v skladu s predpisom, ki ureja izvedbo ukrepov kmetijske politike za tekoče koledarsko leto.  (2) V evidenci tržne usmerjenosti nosilcev kmetijskih gospodarstev se prevzemajo in vodijo naslednji podatki:  1. iz 140. člena tega zakona o zavezancu (identifikacijska številka subjekta, EMŠO ali matična številka, davčna številka, ime in priimek ali firma, naslov oziroma sedež);  2. iz 143. člena tega zakona o kmetijskem gospodarstvu zavezanca (KMG-MID, domače ime kmetije, naslov ali sedež kmetijskega gospodarstva, podatki iz prvega odstavka 143. člena tega zakona);  3. podatki o tržni usmeritvi kmetijskega gospodarstva (samooskrbno, delno tržno ali tržno);  4. podatki o obsegu prihodka od kmetijske dejavnosti za preteklo koledarsko leto;  5. način trženja primarnih proizvodov, pridelkov, živali in izdelkov:  - prodaja v Sloveniji: prodaja neposredno končnemu potrošniku, prodaja preko kmetijske zadruge, prodaja živilsko predelovalnim podjetjem, prodaja drugim posrednikom;  - prodaja izven Republike Slovenije.  (3) Podatki o zavezancih iz prvega odstavka tega člena niso javni.  (4) Zavezanec za vpis v evidenco iz tega člena sporoča podatke iz 3., 4. in 5. točke drugega odstavka tega člena ob oddaji zbirne vloge v roku in na način, ki je določen za oddajo zbirne vloge v skladu s predpisi, ki ureja izvedbo ukrepov kmetijske politike za preteklo koledarsko leto.  (5) Evidenca iz tega člena je namenjena spremljanju obsega pridelave pridelkov in prireje živali, izvajanju ukrepov kmetijske politike, analizam in uporabi podatkov za statistični namen.  **148.č člen**  **(evidenca o delovnih opravilih)**  (1) Zavezanec za izpolnjevanje evidence o delovnih opravilih je nosilec kmetijskega gospodarstva, ki odda zbirno vlogo, v skladu s predpisom, ki ureja izvedbo ukrepov kmetijske politike za tekoče koledarsko leto.  (2) Za delovno opravilo se šteje delovni proces v skladu s 102. členom tega zakona.  (3) V evidenci o delovnih opravilih se za zavezanca in njegovo kmetijsko gospodarstvo prevzemajo in vodijo zlasti naslednji podatki:  – iz 140. člena tega zakona o zavezancu (identifikacijska številka subjekta, EMŠO ali matična številka, davčna številka, ime in priimek ali firma, naslov oziroma sedež);  – iz 143. člena tega zakona o kmetijskem gospodarstvu zavezanca (KMG-MID, domače ime kmetije, naslov ali sedež kmetijskega gospodarstva, podatki iz prvega odstavka 143. člena tega zakona);  - delovna opravila iz prejšnjega odstavka.  (4) Evidenco o delovnih opravilih vodi in upravlja agencija.  (5) Evidenca iz tega člena je namenjena načrtovanju kmetijske politike, izvajanju ukrepov kmetijske politike, analiziranju in statistični obdelavi podatkov ter poročanju glede izpolnjevanja podnebno-okoljskih ciljev v skladu s predpisi Unije, ki urejajo pravila o podpori za strateške načrte, ki jih pripravijo države članice v okviru skupne kmetijske politike, financiranju, upravljanju in spremljanju skupne kmetijske politike, o mejnih vrednostih ostankov pesticidov v ali na hrani in krmi rastlinskega in živalskega izvora, o upravljanju energetske unije in podnebnih ukrepov, o vključitvi emisij toplogrednih plinov in odvzemov zaradi rabe zemljišč, spremembe rabe zemljišč in gozdarstva v okviru podnebne in energetske politike.  (6) Podatki iz te evidence niso javni.  (7) Zavezanec za vpis v evidenco iz tega člena sporoča podatke za celotno koledarsko leto, v katerem odda zbirno vlogo, takoj po izvedbi posameznega opravila iz drugega odstavka tega člena in nato vsakič v roku 14 dni po opravljenem delovnem opravilu.  (8) Podrobnejšo vsebino in podrobnejše postopke vodenja evidence iz tega člena predpiše minister.«.  **27. člen**  V 152. členu se v drugem odstavku 1. točka spremeni tako, da se glasi:  »1. za organizacije proizvajalcev, združenja organizacij proizvajalcev in njihove člane iz 107. člena tega zakona:  a) enotna in neponovljiva identifikacijska številka organizacije proizvajalcev ali združenja organizacij proizvajalcev, ki jo dodeli ministrstvo,  b) podatki iz 140. člena tega zakona (identifikacijska številka subjekta, ime, priimek, naslov, EMŠO, naziv in sedež pravne osebe, matična številka) za člane organizacij proizvajalcev, za organizacije proizvajalcev in združenja organizacij proizvajalcev,  c) podatki iz 143. člena tega zakona za člane organizacij proizvajalcev,  č) podatki iz 150. člena tega zakona za člane organizacij proizvajalcev hmelja,  d) podatki iz 156. člena tega zakona za člane organizacij proizvajalcev, imetnike rejnih živali,  e) podatki iz 162.a člena tega zakona za člane organizacij proizvajalcev mleka in mlečnih izdelkov,  f) podatki iz 7. točke prvega odstavka 166. člena tega zakona za pravne osebe,  g) podatek o številu članov organizacij proizvajalcev,  h) podatki o obsegu in vrednosti tržne proizvodnje za organizacije proizvajalcev in njihove člane ter o strukturi in dejavnosti organizacije proizvajalcev, če je to določeno v predpisu, ki ureja priznanje organizacij proizvajalcev oziroma združenj organizacij proizvajalcev,  i) podatki iz operativnih programov in poročil o izvajanju operativnih programov za organizacije proizvajalcev za namene spremljanja uspešnosti izvajanja operativnih programov,  j) številka in datum odločbe o priznanju ali odvzemu priznanja organizacije proizvajalcev, odločbe, ki učinkuje kot začasni odvzem statusa organizacije proizvajalcev v skladu s predpisi Unije, ki urejajo skupno ureditev kmetijskih proizvodov, dokumentov, ki učinkujejo kot opozorilno pismo v skladu s predpisi Unije, ki urejajo skupno ureditev kmetijskih proizvodov;«.  4. točka se spremeni tako, da se glasi:  »4. za medpanožne organizacije iz 108. člena tega zakona:  a) podatek o številu članov medpanožne organizacije in o gospodarskih dejavnostih, ki jih člani predstavljajo,  b) podatki iz 140. člena tega zakona (identifikacijska številka subjekta, ime, priimek, naslov, EMŠO, naziv in sedež pravne osebe, matična številka),  c) podatki iz 143. člena tega zakona za člane medpanožnih organizacij,  č) podatki iz 7. točke prvega odstavka 166. člena tega zakona za pravne osebe,  d) pisni dogovor oziroma pogodbo o sodelovanju med člani medpanožne organizacije;  e) podatki o strukturi in dejavnosti medpanožne organizacije,  f) podatki o obsegu in vrednosti tržne proizvodnje medpanožne organizacije v sektorju oljčnega olja in namiznih oljk,  g) podatek o sektorju, za katerega je medpanožna organizacija priznana,  h) poročila o izvedenih aktivnostih medpanožne organizacije,  i) številka in datum odločbe o priznanju ali odvzemu priznanja medpanožne organizacije.«.  **28. člen**  Za 161.a členom se doda nov, 161.b člen, ki se glasi:  »**161.b člen**  **(evidenca o analizah krme za potrebe kmetijstva in razvoja podeželja)**  (1) Evidenco o analizah krme za potrebe kmetijstva in razvoja podeželja (v nadaljnjem besedilu: evidenca analiz krme) vodijo nosilci javnega pooblastila za izvajanje analiz krme iz b28.a člena tega zakona. Za pravilnost podatkov v evidenco analiz krme so odgovorni nosilci javnega pooblastila za izvajanje analiz krme iz b28.a člena tega zakona.  (2) V evidenci analiz krme se za zavezanca in njegovo kmetijsko gospodarstvo prevzemajo in vodijo naslednji podatki:  1. iz 140. člena tega zakona o zavezancu (identifikacijska številka subjekta, EMŠO ali matična številka, davčna številka, ime in priimek ali firma, naslov oziroma sedež);  2. iz 143. člena tega zakona o kmetijskem gospodarstvu zavezanca (KMG-MID, domače ime kmetije, naslov ali sedež kmetijskega gospodarstva, podatki iz prvega odstavka 143. člena tega zakona)  3. vodijo se še podatki o analizah krme po posameznem zavezancu.  (3) Evidenca iz tega člena je namenjena izvajanju in načrtovanju ukrepov kmetijske politike, analizam in statistični obdelavi podatkov, preverjanju izpolnjevanja ciljev in poročanju v skladu s predpisi Unije, ki urejajo upravljanje energetske unije in podnebnih ukrepov.  (4) Podatki iz evidence iz tega člena niso javni.  (5) Podrobnejšo vsebino in postopke vodenja evidence iz tega člena predpiše minister.«.  **29. člen**    V 162.c členu se v drugem odstavku za besedo »ter« spremeni beseda »predelujejo« v besedo »pridelujejo«.  **30. člen**  Za 165.a členom se doda nov, 165.b člen, ki se glasi:  »**165.b člen**  **(evidenca krajinskih značilnosti)**  (1) Evidenca krajinskih značilnosti je državna evidenca o krajinskih značilnostih, pomembnih za ohranjanje biotske raznovrstnosti in krajinske pestrosti. Poligon krajinske značilnosti predstavlja strnjena površina krajinske značilnosti. V evidenci krajinskih značilnosti se vodijo naslednje vrste krajinskih značilnosti:   * skupina dreves in/ali grmičevja; * mejica; * obvodna vegetacija; * posamezno drevo; * drevesa v vrsti; * suhozid; * vodna prvina; * druga vrsta krajinske značilnosti, če je pomembna za ohranjanje biotske raznovrstnosti in krajinske pestrosti.   (2) Podrobnejše vrste krajinskih značilnosti ter način njihovega določanja in obnove predpiše minister.  (3) V evidenci krajinskih značilnosti se za posamezni poligon krajinske značilnosti vodijo naslednji podatki:  – identifikacijska oznaka;  – vrsta krajinske značilnosti;  – površina;  – umestitev v prostor v državnem koordinatnem sistemu;  – datum spremembe;  – drugi podatki o statusu ali lastnostih krajinske značilnosti, pomembnih za izvedbo kmetijske politike.  (4) Podatki evidence krajinskih značilnosti se redno posodabljajo.  (5) Evidenca je namenjena ugotavljanju dejanskega stanja krajinskih značilnosti kot pogoja za izvajanje pravil ali ukrepov kmetijske politike.  (6) Podatki evidence krajinskih značilnosti so javni.«.  **31. člen**    V 166. členu se v prvem odstavku 4. točka spremeni tako, da se glasi:  »4. iz katastra nepremičnin (podatki o parcelah, stavbah in delih stavb, ki se vodijo v katastru nepremičnin v skladu z zakonom, ki ureja kataster nepremičnin, vključno s podatki o lastniku in upravljavcu, in sicer EMŠO ali matična številka, ime in priimek oziroma firma ali ime, naslov stalnega prebivališča oziroma naslov sedeža); povezovalni znak je parcelna številka, številka stavbe ali številka dela stavbe oziroma EMŠO ali matična številka;«.  5. točka se spremeni tako, da se glasi:  »5. evidence o zavarovanih osebah obveznega zdravstvenega zavarovanja, ki jo vodi Zavod za zdravstveno zavarovanje Slovenije (podatek o šifri zavarovalne podlage); povezovalni znak je EMŠO ali davčna številka;«.  6. točka se spremeni tako, da se glasi:  »6. informatizirane glavne knjige zemljiške knjige (podatke o lastniku ali zakupniku zemljiške parcele, in sicer za pravne osebe podatek o firmi oziroma naslovu, sedežu in matični številki, za fizične osebe podatek o imenu in priimku, naslovu stalnega prebivališča in EMŠO, podatek o zaznambi agrarne skupnosti, podatek o deležu lastništva, podatek o datumu začetka učinkovanja vpisa pridobitve stvarne pravice); za pridobivanje podatkov iz zemljiške knjige se za potrebe tega zakona in zakona, ki ureja agrarne skupnosti, uporabi povezovalni znak sklop nepremičnin (zemljiških parcel) ali identifikacijska oznaka stavbe ali identifikacijska oznaka parcele ali EMŠO ali matična številka; omogoči se računalniška povezava z zemljiško knjigo in se za ta namen ne uporabljajo določbe zakona, ki ureja zemljiško knjigo, ki urejajo posredovanje podatkov informatizirane glavne knjige;«.  V 26. točki se pika nadomesti s podpičjem in se doda nova 27. točka, ki se glasi:  »27. vpisnika zadev v postopkih zaradi insolventnosti Vrhovnega sodišča Republike Slovenije (podatek o začetku postopka zaradi insolventnosti); povezovalni znak je EMŠO ali matična številka.«.  **PREHODNE IN KONČNA DOLOČBA**  **32. člen**  **(pašne in agrarne skupnosti)**  V Zakonu o spremembah in dopolnitvah Zakona o kmetijstvu (Uradni list RS, št. 27/17) se v 61. in 62. členu besedilo »v letih 2014–2020« nadomesti z besedilom »2023 – 2027«.      **33. člen**  **(začasno ali občasno delo v kmetijstvu)**  (1) Z dnem uveljavitve tega zakona preneha veljati Odredba o uskladitvi najnižje bruto urne postavke za opravljeno začasno ali občasno delo v kmetijstvu (Uradni list RS, št. 38/22).  (2) Od dneva uveljavitve zakona do vključno februarja 2023 bruto urna postavka izvajalca za opravljeno uro začasnega ali občasnega dela v kmetijstvu ne sme biti nižja od 6,17 eura.  **34. člen**  **(začetek veljavnosti)**  Ta zakon začne veljati petnajsti dan po objavi v Uradnem listu Republike Slovenije. |
| OBRAZLOŽITEV |
|  |
| **K 1. členu**  V 1. člen zakona se dodajajo pravni akti, ki se izvajajo s predlaganim zakonom, in sicer predpisi, ki urejajo izvajanje LEADER. Prav tako se posodabljajo že obstoječi predpisi v členu.  **K 2. členu**  Predlaga se ohranitev izraza, ki je uveljavljen po celem zakonu, tudi za intervencijo iz Strateškega načrta skupne kmetijske politike. Prav tako se ureja pojem upravne sankcije, ki se že uporablja v zakonu.  **K 3. členu**  Jasno se določi, da gre za umetnointeligenčni sistem za spremljanje površin.  **K 4. členu**  Zaradi jasnosti se izrecno določa, da gre za upravne sankcije, skladno z dopolnjenim 3. členom zakona.  **K 5. členu**  V primeru ukrepov politike razvoja podeželja, v okviru katerih se podpora dodeli v obliki finančnih instrumentov, ukrep ne izvaja AKTRP, kot to določa 18. člen Zkme-1, temveč izvajalec finančnega instrumenta, s katerim ministrstvo sklene neposredno pogodbo in sporazum o financiranju.  **K 6. členu**  Zaradi nepredvidenih dogodkov in kriz se v okviru dosedanjega izvajanja ukrepov politike razvoja podeželja uvajajo tudi novi ukrepi, s katerimi se želi zagotoviti hitra pomoč najbolj prizadetim kmetijskim gospodarstvom ter fizičnim in pravnim osebam, ki se ukvarjajo s pridelavo, predelavo, trženjem ali razvojem kmetijskih proizvodov. S tem se bo zmanjšalo tudi administrativno breme, tako za upravičence kot za plačilno agencijo, ker se bo na podlagi pogojev upravičenosti sredstva dodelilo neposredno na podlagi predpisa Vlade RS.  **K 7. členu**  Z novim 25.a členom se podrobneje ureja namen in postopek izvajanja finančnih instrumentov v okviru ukrepov politike razvoja podeželja. Namen uvedbe finančnih instrumentov je zagotoviti boljši dostop do virov financiranja kmetijskim gospodarstvom, lahko pa tudi drugim upravičencem iz 17. člena Zkme-1, ter jim s tem omogočiti rast, razvoj in izboljšanje tekočega poslovanja, v skladu s cilji kmetijske politike. S prvim, četrtim, petim in šestim odstavkom se podrobneje opredeli namen uvedbe finančnih instrumentov (ki mora biti v skladu s cilji kmetijske politike), način financiranja finančnih instrumentov (z nacionalnimi sredstvi, s sredstvi Unije ali v kombinaciji obeh), stroške, ki se lahko krijejo ter možnost združevanja finančnih instrumentov z nepovratnimi sredstvi ter s tem naredi vsebinska povezava do 79. člena Zakona o izvrševanju proračunov Republike Slovenije za leti 2022 in 2023 (Uradni list RS, št. 187/21 in 206/21 – ZDUPŠOP, v nadaljnjem besedilu: ZIPRS). S sredstvi za izvajanje finančnih instrumentov se krijejo stroški:  a) izvajanja posojil (npr. mikroposojil, posojil za dolgoročni razvoj), jamstev oz. garancij, kapitalskih naložb itd.,  b) financiranja tistih elementov finančnih instrumentov, ki imajo naravo nepovratnosti in so sestavni del finančnega instrumenta (na primer: subvencija obrestne mere, subvencija provizije za jamstvo, stroški obdelave in odobravanja posojil itd.) ter  c) upravljavske provizije, kjer gre za strošek opravljene storitve.  Z drugim in tretjim odstavkom je narejena povezava do drugega odstavka 106.j člena Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18 in 195/20 – odl. US, v nadaljnjem besedilu ZJF), ki omogoča sklenitev neposredne pogodbe z javnim skladom. S sedmim odstavkom je pojasnjeno, da se finančni instrumenti ne izvajajo po postopkih, opredeljenih v zakonu, ki ureja kmetijstvo, temveč v celoti po postopkih, opredeljenih v ZJF in ZIPRS. To tudi pomeni, da ukrepe politike razvoja podeželja, kjer se sredstva zagotavljajo preko finančnih instrumentov, izvaja izvajalec finančnega instrumenta (javni sklad).  **K 8. členu**  Z novim 25.b členom se jasno določi način izvajanja lokalnega razvoja, ki ga vodi skupnost (CLLD) in sicer v skladu s predpisi Unije.  **K 9. členu**  V Strateškem načrtu SKP 2023–2027 za Slovenijo je predvidena Intervencija IRP18.01 Kmetijsko-okoljska-podnebna plačila – Podnebne spremembe (KOPOP\_PS). Namen intervencije je zmanjševanje izpustov toplogrednih plinov s spodbujanjem izboljšanja kakovosti krme in krmnih obrokov za domače živali. V ta namen je treba na kmetijah pridelano krmo analizirati in na podlagi rezultatov analiz krmne obroke izravnati tako, da ti kar najbolje pokrijejo potrebe živali po energiji, beljakovinah, mineralih, vitaminih in drugih za prebavo in presnovo potrebnih sestavinah. Izvajanje analiz krme je potrebno zakonsko urediti, da bodo rezultati analiz krme kakovostni in med seboj primerljivi, ter da bodo podatki dostopni ministrstvu ter agenciji, ki bo preverjala izpolnjevanje zahtev pri intervencijah KOPOP\_PS. Zato so v predlaganem novem b28.a členu določeni osnovni parametri analize krme, ki jih je potrebno pri analizi izvesti, ter kdo so lahko nosilci javnega pooblastila za analizo krme ter katere so njihove naloge.  **K 10. členu**  Z dopolnitvijo 34. člena se omogoča samodejna kontrola izpolnjenosti spletnega obrazca za vlogo in predpisanih prilog, kar bo pospešilo postopek obravnav vlog na Agenciji, saj za te primere ne bo pozivanja na dopolnitev.  **K 11. členu**  Uredba 809/2014/EU je v 25. členu določala, da se lahko pregledi na kraju samem napovejo, če to ne posega v njihov namen ali učinkovitost, pri čemer je bila vsaka napoved strogo omejena na najkrajše potrebno obdobje in ni presegala 14 dni. Uredba za novo programsko obdobje te možnosti ne omogoča, zato se predlaga novi 9. odstavek, ki bo Agenciji omogočil izvajanje pregleda na kraju samem brez napovedi, oziroma s krajšimi roki za napoved v primerjavi s siceršnjimi roki po ZUP. Ob tem je potrebno poudariti, da bo za izvedbo pregleda brez najave še vedno omogočena prisotnost stranke, v kolikor pa stranke ob nenapovedanem prihodu kontrolorja ne bo mogoče najti, bo kontrolor stranki pustil obvestilo. Namen takih kontrol je, da se odkrije morebitne nepravilnosti, ki bi jih lahko sicer stranka v primeru predhodne najave prikrila.  **K 12. členu**  Z novim a36.b členom se ureja izvajanje dodatnega terenskega ogleda, o katerem se strank predhodno ne obvešča in se izvede brez njihove navzočnosti. Strinjanje bo vlagatelj vlog za zadevne ukrepe podal v zbirni vlogi kot določa predpis za izvajanje ukrepov kmetijske politike za tekoče leto. Z določbo se daje možnost izvedbe dodatnega terenskega ogleda z javnim pooblastilom.  **K 13. členu**  Z dopolnitvijo 36.b člena se predlaga, da se Sopotnik uporablja tudi za seznanitev strank z ugotovitvami dodatnega terenskega ogleda, torej na tak način kot bodo seznanjene z ugotovitvami sistema za spremljanje površin. Dopolnitev se predlaga zaradi novega a36.b člena.  **K 14. členu**  Vsebina sedanjega 56.b člena se prenese v splošni del upravnega postopka in ustrezno novelira. Po predlagani ureditvi se za ukrepe iz novega 23.a člena izdaja informativne odločbe. Prav tako se izdajo informativne odločbe za ukrepe iz 11. člena zakona, če tako določa predpis iz 11. člena zakona. Ureja se tudi odpoved pravici iz informativne odločbe.  **K 15. členu**  Z dopolnitvijo 41.a člena se določajo primeri, kadar se zaradi neizpolnjevanja ali kršitve obveznosti ne določijo upravne sankcije. Gre za izvajanje Uredbe 2021/2116/EU, ki v petem odstavku 59. člena določa, da ureditve, določene s strani držav članic, zagotavljajo zlasti, da se sankcij ne naloži kadar:  (a) do neizpolnjevanja pride zaradi višje sile ali izjemnih okoliščin v skladu s členom 3;  (b) do neizpolnjevanja pride zaradi napake pristojnega organa ali drugega organa in kadar ni razumno pričakovati, da bi oseba, ki jo upravna sankcija zadeva, napako lahko odkrila;  (c) lahko zadevna oseba pristojnemu organu zadovoljivo dokaže, da ni kriva za neizpolnjevanje obveznosti iz odstavka 1 tega člena, ali kadar se pristojni organ drugače prepriča, da zadevna oseba ni kriva.  **K 16. členu**  Ker predpisi Unije ne določajo več zneska, do katerega je mogoča opustitev izterjave neupravičeno izplačanih sredstev, se predlaga, da se upošteva znesek, ki je določen v zakonu, ki ureja izvrševanje proračuna Republike Slovenije, subsidiarno pa 250 evrov.  **K 17. členu**  Uredba 1306/2013/EU, ki je doslej urejala izterjave, v prvem odstavku 54. člena kot enega izmed elementov zaščite finančnih interesov EU določa tudi rok, v katerem morajo države članice v primeru nepravilnosti začeti postopek izterjave, in sicer je ta rok trenutno 18 mesecev po tem, ko plačilna agencija prejme poročilo o kontroli ali podoben dokument, v katerem je ugotovljena nepravilnost. Določbe Uredbe 2021/2116/EU, ki za novo programsko obdobje urejajo izterjave (56., 57. in 59. člen), pa so zelo splošne in državam članicam nalagajo, da na nacionalni ravni sprejmejo ustrezne predpise za izterjavo neupravičeno izplačanih zneskov.  **K 18. členu**  Določi se, da se izda informativna odločba za ukrepe iz prve alineje tretjega odstavka 23. člena tega zakona in 23.a člena tega zakona.  **K 19. členu**  Avtomatski prenos popolnih vlog med posameznimi časovnimi obdobji v primeru delno odprtih javnih razpisov se je izkazal za neizvedljiv, zato se s predlogom novega 51. člena Zkme-1 črta. Pri delno odprtih javni razpisih in zaprtih javnih razpisih se uvaja poenostavitev z vidika obravnave vlog, in sicer se omogoča, da Agencija vloge, prispele na javni razpis, najprej oceni glede na merila za izbor. Uvaja tudi rešitev, da je mogoče pod določenimi pogoji odobriti tudi popolno vlogo, ki sicer izpolnjuje predpisane pogoje in tudi dosega zadostno število točk, vendar zanjo sredstva na javnem razpisu ne zadoščajo v celoti. Če se stranka s tem strinja, mora pred odobritvijo vloge izkazati, da bo tudi z manjšim zneskom dodeljenih sredstev uresničila namen, za katerega ji bodo odobrena sredstva na javnem razpisu. Nadalje se omogoča, da se na posameznem sklopu javnega razpisa lahko izbere le eno vlogo, ki je popolna, je najbolje ocenjena na podlagi meril za izbor vlog in izpolnjuje vse predpisane pogoje. Prav tako se za primere, ko sta dve ali več popolnih vlog na podlagi meril za izbor vlog enako ocenjene, vendar pa sredstev za odobritev obeh vlog ni dovolj, predlaga, da se sredstva dodelijo po vrstnem redu prejema popolnih vlog, do porabe sredstev.  **K 20. členu**  Z novim a51.a členom se določa, da o potrditvi operacije, ki jo LAS izbere v skladu s predpisanimi postopki po predpisih Unije, odloči Agencija po pravilih splošnega upravnega postopka in s smiselno uporabo določb zakona. V tem primerih se javni razpis ne izvede.  **K 21. členu**  Dodaja se jasno podlaga za predpise iz 11.a člena (SN SKP).  **K 22. členu**  Z dopolnitvijo 56. člena se ureja umik zahtev za izplačilo sredstev. Umik ni dovoljen, če je Agencija stranko že obvestila o kakršnih koli primerih neskladnosti, ali da namerava opraviti pregled na kraju samem. Prav tako se ureja možnost, da se s predpisom iz 10. in 11.a člena zakona določi upravna sankcija v obliki znižanja izplačila sredstev za primer, ko pristojni organ ugotovi razliko med upravičenimi in zaprošenimi sredstvi iz zahtevka. S predpisom iz 10. in 11. a člena zakona se bo določilo, kakšna mora biti razlika med upravičenimi in zaprošenimi sredstvi, da se lahko uporabi ta sankcija, in tudi znižanje izplačila sredstev.  **K 23. členu**  Črta se 56.b člen, ker se vsebina tega člena prenese v splošni del upravnega postopka po ZKme-1.  **K 24. členu**  Z dopolnitvijo 61.e člena se ureja kršitev obveznosti varuha v verigi preskrbe s hrano, kot razlog za predčasno razrešitev. Nov šesti odstavek 61.e člena predvideva ustanovitev tričlanske komisije. Komisija se, na predlog ministra pristojnega za kmetijstvo, ki predlaga dva člana, v soglasju z ministrom pristojnim za trgovino, ki predlaga tretjega člana, ustanovi v primeru zaznave hujše kršitve obveznosti varuha odnosov v verigi s hrano. Podrobnejši pogoji, glede predčasne razrešitve varuha v verigi preskrbe s hrano, se predpišejo z aktom vlade, zato se spreminja dosedanji šesti odstavek istega člena, ki postane sedmi odstavek.  **K 25. členu**  Višina najnižje urne postavke za opravljeno začasno ali občasno delo v kmetijstvu se usklajuje z rastjo minimalne plače v Republiki Sloveniji, kot jo določa zakon, ki ureja minimalno plačo, ter jo enkrat letno določi minister, pristojen za delo, in objavi v Uradnem listu Republike Slovenije najpozneje do konca februarja v koledarskem letu za vse oblike opravljanja del, ki imajo za izhodišče minimalno plačo. Višina urne postavke velja od marca tekočega koledarskega leta do vključno februarja naslednjega koledarskega leta.  **K 26. členu**  Evidenca tržne usmerjenosti nosilcev kmetijskih gospodarstev:  V podporo izvajanju skupne kmetijske politike so potrebne informacije, kje je Slovenija z vidika pridelave hrane oziroma kaj je proizvodna usmerjenost kmetijskih gospodarstev in koliko kmetijska gospodarstva proizvedejo - zbirke s takšnimi podatki namreč še ni na voljo. Za namen pridobitve podatkov bi v letu 2023 izvedli anketo o tržni usmerjenosti vsakega kmetijska gospodarstva in skupini, v katero sodi posamezno kmetijsko gospodarstvo (samooskrbno, delno tržno ali tržno), dodatno bi za kmetijska gospodarstva, ki dajejo pridelke na trg, poizvedli o dejanskem obsegu pridelave pridelkov in prireje živali ter načinu prodaje. Predlog zbiranja podatkov je nastal kot odziv na pobudo s terena, da se v okviru SKP spodbuja tista kmetijska gospodarstva, ki pridelujejo hrano, podatki pa bi bili podlaga za bolj ciljno usmerjanje kmetijske politike. Z novim 148.c členom se uvaja evidenca tržne usmerjenosti nosilcev kmetijskih gospodarstev, v kateri se zbirajo podatki, pridobljeni z anketo. Zavezanec za vpis je nosilec, ki odda zbirno vlogo, v skladu s predpisom, ki ureja izvedbo ukrepov kmetijske politike za tekoče koledarsko leto, podatke sporoči ob oddaji zbirne vloge. Zbirajo se podatki o tržni usmeritvi kmetijskega gospodarstva, podatki o obsegu prihodka od kmetijske prodaje in načinu trženja.  Evidenca o delovnih opravilih:  Na kmetijskem gospodarstvu se izvajajo delovna opravila, med katera se zlasti štejejo agrotehnični ukrepi, kot so obdelava kmetijskih površin v kmetijske namene, gnojenje, skladiščenje in obdelava organskih gnojil, uporaba fitofarmacevtskih sredstev za kmetijske namene, delo s kmetijsko mehanizacijo, obratovanje in vzdrževanje naprav za kmetijske namene, obratovanje in vzdrževanje namakalnih sistemov in njihovih črpalk, reja in oskrba živali, paša živali, postavitev in vzdrževanje pašnih sistemov v primeru nenadzorovane paše živali in podobno. Z izvajanjem teh opravil kmet posega v npr. kmetijska tla, rejo domačih živali ali v pridelavo rastlin, kar vpliva na izpuste toplogrednih plinov, kakovost tal, voda in zraka, biotsko raznovrstnost, doseganje proizvodnih ciljev, izpolnjevanje zahtev ukrepov skupne kmetijske politike itd. Z namenom preverjanja izpolnjevanja predpisanih zahtev ukrepov kmetijske politike, v katera so vključena kmetijska gospodarstva in ugotavljanja učinkov teh ukrepov ter z namenom poročanja glede izpolnjevanja zavez in podnebno-okoljskih ciljev (s področja podnebnih sprememb, varovanja naravnih virov (voda, tla, zrak) in biotske raznovrstnosti) iz evropskih in nacionalnih programskih in strateških dokumentov ter zakonodaje (Zeleni dogovor EU, Strategija EU »od vil do vilic«, Strategija EU za tla do leta 2030, Strategija EU za biotsko raznovrstnost do leta 2030, Resolucija o nacionalnem programu o strateških usmeritvah razvoja slovenskega kmetijstva in živilstva »Naša hrana, podeželje in naravni viri od leta 2021«, Resolucija o Dolgoročni podnebni strategiji Slovenije do leta 2050, Celoviti nacionalni energetski in podnebni načrt Republike Slovenije, Resolucija o Nacionalnem programu varstva okolja za obdobje 2020–2030, Načrt upravljanja voda 2022–2027 itd.), je treba vzpostaviti aplikacijo »e-evidence«. V to aplikacijo bodo kmetje vpisovali delovna opravila, ki jih bodo izvajali pri posameznih ukrepih skupne kmetijske politike na enostaven in pregleden način, zato »e-evidence« predstavljajo tudi zmanjševanje administrativnih bremen za kmete.  **K 27. členu**  Z letom 2023 se vzpostavlja elektronska evidenca za organizacije proizvajalcev, združenja organizacij proizvajalcev, skupine proizvajalcev za skupno trženje, skupine proizvajalcev za izvajanje shem kakovosti in medpanožne organizacije. Ta sprememba je pomembna z vidika prepisa podatkov iz drugih evidenc, zato se dopolnjuje 152. člen ZKme-1. V prvi točki drugega odstavka 152. člena je dodana evidenca mleka in mlečnih izdelkov, za namen kontrole članov organizacij proizvajalcev v mlečnem sektorju. Za kontrolo obveznega obsega prodaje proizvodov članov preko organizacij proizvajalcev so potrebni podatki o obsegu in vrednosti tržne proizvodnje za posameznega člana organizacije proizvajalcev, kar je dodano v prvi točki drugega odstavka. V četrti točki drugega odstavka, ki se navezuje na medpanožne organizacije, se dodajata točki b in c, z namenom poenotenja besedila z besedilom pri organizacijah in skupinah proizvajalcev. Točka d četrte točke drugega odstavka se dodaja zaradi najnovejše spremembe pri priznanju medpanožne organizacije - lahko je priznana s pisnim dogovorom oz. pogodbo med člani medpanožne organizacije. V isti točki je dodana točka f, ki se navezuje na sektor oljk in oljčnega olja. Medpanožna organizacija v tem sektorju se lahko ukvarja s trženjem proizvodov svojih članov, kar za ostale sektorje ne velja.  **K 28. členu**  Evidenca o analizah krme za potrebe kmetijstva in razvoja podeželja je potrebna za spremljanje izvajanja ukrepov kmetijske politike za zmanjševanja emisij toplogrednih plinov iz živinoreje, kot tudi za izvajanje ukrepov, ki so povezani s blaženjem podnebnim spremembam. V novem 161.b členu je določena pristojnost, vnos podatkov v evidenco in namen evidence. Informacije iz te evidence so potrebne za kontrolo in spremljanje ukrepov skupne kmetijske politike, kot drugih evropskih dokumentov, kot npr. spremljanje zmanjševanje emisij TGP na kmetijskih površinah v skladu z EU uredbo 842/2018 (Ne-ETS uredba).  **K 29. členu**  V drugem odstavku se zaradi pravopisne napake, in sicer je namesto pridelave uporabljena beseda predelava, to besedilo spreminja Posebne kulture so po zakonu, ki ureja ugotavljanje katastrskega dohodka le kulture, ki se jih prideluje.  **K 30. členu**  S predlogom novega 165.b člena se na novo vzpostavlja evidenca o krajinskih značilnostih, pomembnih za ohranjanje biotske raznovrstnosti in krajinske pestrosti. Vzpostavitev evidence krajinskih značilnosti je nujna za izvedbo in kontrolo obveznega osnovnega standarda DKOP 8 v okviru pogojenosti in nekaterih ukrepov SKP Strateškega načrta skupne kmetijske politike za obdobje 2023–2027 za Slovenijo, s katerimi se uresničuje krovni cilj reforme SKP »Podpora in krepitev varstva okolja, vključno z biotsko raznovrstnostjo, in podnebnih ukrepov ter prispevanje k doseganju okoljskih in podnebnih ciljev Unije, vključno z njenimi zavezami iz Pariškega sporazuma«.  **K 31. členu**  Zaradi lažjega in hitrejšega ter s tem bolj ekonomičnega vodenja upravnih postopkov Agencija potrebuje dostop do določenih podatkov iz evidenc katastra nepremičnin, ZK in ZZZS ter Vpisnika zadev v postopkih zaradi insolventnosti pri VS RS, prav tako pa bo v povezavi z 167. členom (ob upoštevanju 84. člena ZVOP-1) omogočeno povezovanje omenjenih zbirk oziroma podatkov.  **K 32. členu**  Ker bo poteklo prehodno obdobje se predlaga podaljšanje prehodnega obdobja za čas novega programskega obdobja za vse pašne in agrarne skupnosti, ki še niso registrirane po ZKme-1 ali ZAgrS. |

**K 33. členu**

S predlogom spremembe zakona najnižja urna postavka za začasno ali občasno delo v kmetijstvu za leto 2022 (od uveljavitve sprememb zakona) znaša 6,17 evrov. Ta višina izhaja iz minimalne urne postavke določene z zakonom, ki ureja minimalno plačo. Z dnem uveljavitve zakona preneha veljati tudi Odredba o uskladitvi najnižje bruto urne postavke za opravljeno začasno ali občasno delo v kmetijstvu (Uradni list RS, št. 38/22), ki je po dosedanji metodologiji določila najnižjo bruto urno postavko za opravljeno začasno ali občasno delo v kmetijstvu v nekoliko nižjem znesku, in sicer 5,79 evra.

**K 34. členu**

Ta zakon začne veljati petnajsti dan po objavi v Uradnem listu Republike Slovenije.